kardosdrur/scandi-wiki huggingface dataset:
Audi A5

Audi A5 er en personbilsmodel fra Audi, som bygges på fabrikken i Ingolstadt. Den af Walter Maria de’Silva designede A5 Coupé blev præsenteret på Geneve Motor Show den 6. marts 2007.

Markedspositionering/teknik 
A5 er baseret på A4's platform, men blev dog præsenteret et halvt år før A4.

Modellen kom på markedet i juni 2007 som coupé (type AU484) som konkurrent til BMW 3-serie Coupé og Mercedes-Benz CLK-klassen.

Den 3. december 2008 introduceredes A5 og S5 cabriolet, som blev officielt præsenteret på Detroit Motor Show 2009. Modellen afløste cabrioletudgaven af Audi A4.

A5-serien blev siden udvidet med en femdørs combi coupé-udgave med tilnavnet Sportback. Denne blev officielt præsenteret på Frankfurt Motor Show i september 2009..

Siden 2012-sæsonen har Audi indsat A5 i DTM.

Modelvarianter 
 Audi A5 Coupé (juni 2007 −)
 Audi S5 Coupé (juni 2007 −)
 Audi A5 Cabriolet (marts 2009 −)
 Audi S5 Cabriolet (marts 2009 −)
 Audi A5 Sportback (september 2009 −)
 Audi S5 Sportback (november 2009 −)
 Audi RS5 Coupé (april 2010 −)
 Audi RS5 Cabriolet (november 2012 −)

Siden faceliftet i efteråret 2011 findes 3,0 TDI i to effekttrin (150 kW/204 hk og 180 kW/245 hk), hvor 2,7 TDI udgik.

2,0 TDI's effekt blev øget fra 125 kW/170 hk og 350 Nm til 130 kW/177 hk og 380 Nm og findes nu også med automatgear. På benzinsiden blev 2,0 TFSI med 155 kW/211 hk i programmet, mens 1,8 TFSI nu yder 125 kW/170 hk i stedet for 118 kW/160 hk.

Den 195 kW/265 hk stærke 3,2 FSI udgik og blev afløst af en 3,0 TFSI med 200 kW/272 hk og 400 Nm.

Udstyrsmæssige kendetegn 
 Panorama-glastag (i coupé)
 Audi valvelift system (2,0 TFSI og 3,2 FSI; variabel ventilstyring)
 MMI-infotainmentsystem
 Quattro-firehjulstræk
 LED-xenon-dagkørelys
 Xenonlys standard fra 140 kW/190 hk, i Østrig og Schweiz standard på alle modeller
 Autoradio fra Bang & Olufsen
 Biltelefon med understøttelse af SIM Access Profile

Facelift 
I juli 2011 introducerede Audi faceliftede udgaver af samtlige karrosserivarianter, som kom på markedet den 5. november 2011.

Motorer 

 Kun for coupé
 Elektronisk begrænset
 Kun for coupé og cabriolet
 Ikke for coupé

Kilder

Eksterne henvisninger 

Den danske importørs side om A5

A5
Store mellemklassebiler
Coupéer
Cabrioleter
Forhjulstrukne biler
Biler introduceret i 2007
Biler fra 2000'erne
Biler fra 2010'erne
Novalis

Novalis, pseudonym for friherre Georg Philipp Friedrich Leopold Freiherr von Hardenberg (født 2. maj 1772 i Oberwiederstedt, Sachsen, død 25. marts 1801) var en tysk digter fra den tidlige romantik. Han kaldes  "romantikkens profet".

Han fik en udmærket opdragelse i det fædrene hjem og studerede i Jena (1790), hvor han sluttede venskab med Schiller og Carl Leonhard Reinhold, derpå i Leipzig, hvor han lærte Friedrich Schlegel at kende, og til sidst studerede han jura i Wittenberg (1792).

1796 forlovede han sig med den 15-årige Sophie von Kühn, som han har besunget i sine digte, men hvis romantiserede billede forskningen ikke har kunnet godkende. Efter hendes død, som rystede ham stærkt, gik han over til studiet af
bjergværks-kunsten i Freiburg (1797—99); her forlovede han sig med Berghauptmann (mineingeniør) v. Charpentiers datter. Kort efter blev han udnævnt til »Amtshauptmann«
(domæneforvalter) i Thüringen; men da hans fra ungdommen svagelige helbred efterhånden antog blev en akut brystsyge, kom han aldrig til at tiltræde sit embede.

Han havde allerede gjort bekendtskab med den romantiske skoles førere, brødrene Schlegel og Ludwig Tieck, og var
let vundet for deres litterære ideer; han var desuden fra barndommen prædisponeret for det dybt religiøse, da forældrene hørte til brødremenigheden, og ved påvirkning af  Fichtes filosofi var han draget mod mystiske og teosofiske studier.

Intet under at han med sit udprægede fantasi- og følelsesliv trods nogen romantiker
lagde an på at sammensmelte livsformål, poesi, videnskab og religion, realitet og
idealitet, kort sagt, blev den mest yderliggående af den romantiske skole. Dog kan hans digtning trods al sygelig overspændthed og fantastisk ubegribelighed fremvise ikke få virkelige blomster. Anerkendelse af virkeligt digtergeni forener sig med medfølelsen med hans korte, glædesløse liv.

Hans hovedværk, romanen Heinrich von Ofterdingen, skulle have været en poesiens apoteose, men forblev ufuldendt. Kun første del blev færdig, og den er med alle sine smukke enkeltheder dunkel og uforståelig. Han sværmer stadig om poesiens ideal »Den
blå blomst« og får den aldrig fat; hentydningerne til anden del er nærmest uforståelige. Novalis er nattens, den mystisk-dybe nats erklærede digter. Han har besunget den i Hymnen an die Nacht (Hymner til natten), medens hans rent kristelige, dogmefri religion finder udtryk i Geistliche Lieder.

Se også 
 Afsnittet om Tyskland i opslaget om romantikken.

Kilde 
 Redaktør C. Behrens i Salmonsen (Salmonsens Konversationsleksikon, 2. udgave)

Eksterne henvisninger 

 Wikiquote har materiale om Novalis
 Schloss Oberwiederstedt som rummer blandt andet Novalis' museum og International Novalis Society
 Aquarium – "Novalis im Netz" ('Novalis på nettet')
 Novalis ; essay af Thomas Carlyle, 1829
 Internationale Novalis-Bibliographie 1791-2003 

Digtere fra Tyskland
Salmedigtere fra Tyskland
Horace Walpole

Horace Walpole, 4. jarl af Orford (født 24. september 1717, død 2. marts 1797) var en engelsk forfatter.

Han var yngste søn af premierminister Robert Walpole. Han var medlem af Underhuset i 1741-68, men havde ingen politiske ambitioner. I dag er han mest kendt som grundlæggeren af gotisk fiktion og for sine mange breve.

Udvalgt bibliografi 
 Slottet i Otranto (1764, den første gotiske roman)
 Historic Doubts on the Life and Reign of Richard III (1768)

Eksterne henvisninger 

 The Castle of Otranto på Wikisource (på engelsk)
 Om Strawberry Hill, Walpoles hjem (på engelsk)

Romanforfattere fra England
Romantikken
Jarler fra Storbritannien
Briter i 1700-tallet
Romanforfattere fra Storbritannien
Paperback

En paperback, undertiden også betegnet billigbog, billigudgave, pocketbog, softback eller softcover, er en bog, der i modsætning til en hardback er limet i ryggen og har en 'blød' forside, typisk af karton. Ofte udkommer bøger, der ikke forventes at være en bestseller som paperback i første omgang, ligesom nye udgaver eller genoptryk af tidligere udgivelser ofte udkommer som paperback. Stort set alle forlag udgiver paperbacks, og der findes endda forlag, hvis bøger alle er paperbacks.

Produktionsformen er indrettet efter et større oplag, lavere royalties til forfatteren og lavere trykudgifter som følge af, at bogen ikke som hardbacken er indbundet. Sommetider er paperbacks desuden trykt på papir af ringere kvalitet end hardbacks.

Paperbacken blev lanceret af Bernhard Tauchnitz i Tyskland i 1841. Han udsendte en række engelske og amerikanske bøger på originalsproget til det europæiske marked. Penguin Books-serien kom i 1935. Herhjemme fik vi bl.a. Gyldendals Tranebøger, der kom på markedet første gang 1959. I 2007 lancerede en række forlag det fælles selskab Superpocket, der udgiver såkaldte pocketbøger; paperbacks i mindre format end det normale.

Bøger
Ralph Fiennes

Ralph Nathaniel Twisleton-Wykeham-Fiennes (født 22. december 1962 i Ipswich, Suffolk, England) er en engelsk skuespiller. Han har medvirket i film som Den engelske patient, Schindlers liste, Den Røde Drage og James Bond-filmen Skyfall. Hans nok mest kendte rolle er Voldemort i Harry Potter-filmene.

Fiennes er den eneste skuespiller nogensinde, der har modtaget en Tony Award for at have spillet Hamlet på Broadway. Han har desuden modtaget William Shakespeare Award fra Shakespeare Theatre in Washington, D.C..

Udvalgt filmografi 
 Schindlers liste (1993) – Amon Göth
 Quiz Show (1994) – Charles Van Doren
 Strange Days (1995) – Lenny Nero
 Den engelske patient (1996) – grev László de Almássy
 Prinsen af Egypten (1998) – Ramses 2., stemme
 Den Røde Drage (2002) – Francis Dolarhyde
 Storbyens små mirakler (2002) – Christopher Marshall
 The Constant Gardener (2005) – Justin Quayle
 Harry Potter og Flammernes Pokal (2005) – Lord Voldemort
 Harry Potter og Fønixordenen (2007) – Lord Voldemort
 In Bruges (2008) – Harry Waters
 The Duchess (2008) – William Cavendish, 5. hertug af Devonshire
 The Reader (2008) – Michael Berg, som gammel
 Harry Potter og Halvblodsprinsen (2009) – Lord Voldemort
 Harry Potter og Dødsregalierne - del 1 (2010) – Lord Voldemort
 Clash of the Titans (2010) – Hades
 Harry Potter og Dødsregalierne - del 2 (2011) – Lord Voldemort
 Skyfall (2012) – Gareth Mallory
 The Grand Budapest Hotel (2014) – M. Gustave H.
 Den usynlige kvinde (2013) – Charles Dickens
 Spectre'' (2015) – Gareth Mallory

Referencer

Eksterne henvisninger 

 
 

Filmskuespillere fra England
Personer fra Ipswich
Oscar-nominerede skuespillere
Landmand

En landmand dyrker eller opdrætter levende organismer til mad eller råvarer. En landmand er typisk en landbo.

Tidligere i Danmark var det almindeligt at produkterne landmanden høstede blev brugt i familien eller det lokale samfund. I dag er landmanden almindeligvis i de udviklede lande blevet mere industrialiseret, og små familielandbrug kan ikke længere brødføde en familie. I dag er der nogle store virksomheder ejet af landmænd. Lantmännen ejes af svenske landmænd. Arla ejes af danske, svenske og tyske landmænd.

Se også 
 Bonde
 Husmand

 
Stillingsbetegnelser
Ann Radcliffe

Ann Radcliffe (født 9. juli 1764, død 7. februar 1823) var en engelsk forfatter af gotisk fiktion.

Hendes roman The Mysteries of Udolpho var en kæmpesucces og blev satiriseret i Jane Austens Northanger Abbey.

Bibliografi 
 The Castles of Athlin and Dunbayne (1789)
 A Sicilian Romance (1790)
 The Romance of the Forest (1791)
 The Mysteries of Udolpho (1794)
 A Journey Through Holland and the Western Frontier of Germany (1795, rejseskildringer)
 The Italian (1797)
 Gaston de Blondeville (1826)
 On the Supernatural in Poetry (1826, kritik)

Eksterne henvisninger 

 Ann Radcliffe på Wikisource 

Romanforfattere fra England
Rejsebogsforfattere fra Storbritannien
Kritikere fra Storbritannien
Mazar-e Sharif

Mazar-e Sharif (dari/; ) er en by i det nordlige Afghanistan, der med  indbyggere er landets fjerdestørste by. Byen er hovedstad i provinsen Balkh.

Mazar-e Sharif var under begyndelsen af Krigen i Afghanistan i 2001 en af de første byer, som Taliban tabte kontrollen over. Byen har dog siden magtskiftet som så mange andre af landets byer været præget af store uroligheder.

Referencer

Eksterne henvisninger 

Byer i Afghanistan
Kunduz

Kunduz (eller Kondoz; ; ) er en by i det nordlige Afghanistan,  med  indbyggere. Byen er hovedstad i en provins af samme navn, der ligger op til grænsen til nabolandet Tadsjikistan.

Se også 
 Kunduz-luftangrebet

Referencer

Eksterne henvisninger 

Byer i Afghanistan
Herat

Herat er en by i det vestlige Afghanistan, der med  indbyggere er landets tredjestørste by. Byen er hovedstad i en provins af samme navn.

Herat huser mange bygninger helt tilbage fra oldtiden, men er på grund af de mange konflikter i landet, senest Krigen i Afghanistan blevet kraftigt udsat for ødelæggelser.

Referencer

Eksterne henvisninger 

Byer i Afghanistan
Ghazni

Ghazni er en by i det centrale Afghanistan med  indbyggere. Byen er hovedstad i en provins af samme navn, og er berømt for sine mange minareter.

Se også 
 Ghazni (provins)

Eksterne henvisninger 

Byer i Afghanistan
Zaranj

Zaranj er en by i det sydvestlige Afghanistan, med et indbyggertal på cirka 70.000. Byen er hovedstad i provinsen Nimruz, og ligger ved grænsen til nabolandet Iran.

Eksterne henvisninger 

Byer i Afghanistan
S.C. Sørensen

S.C. Sørensen eller blot SCS var en dansk stål- og vvs-grossist, der havde hovedsæde ved Randersbro i det centrale Randers. Som følge af valutaspekulationer gik virksomheden konkurs i 1992, men blev senere rekonstrueret og fusioneret med Lemvigh-Müller A/S.

Virksomheden blev grundlagt af Søren Christian Sørensen i Randers i 1893. SCS udviklede sig til en landsdækkende virksomhed og blev en stor leverandør af artikler til bl.a. vvs-branchen. I 1985 overtog selskabet plastproducenten Dukadan. Efterfølgende blev Anders Hallen Pedersen, der tidligere var medejer af Dukadan, direktør i SCS-koncernen.

Som følge af at virksomheden havde investeret i risikofyldte derivater, gik datterselskabet SCS Finans konkurs 18. september 1992, og 28. september 1992 meddelte holdingselskabet, SCS Holding, at det gik i betalingsstandsning. Virksomhedens tab blev senere opgjort til 850 mio. kr., og egenkapitalen på 109 mio. kr. måtte også afskrives.

Det lykkedes at redde de 550 arbejdspladser i virksomheden, da man i december 1992 udskilte selve stålkoncernen under navnet SCS Jernkontoret fra SCS Holding. Hovedejerne af det nye selskab var Unibank og Den Danske Bank, der konverterede 140 mio. kr., de havde til gode, til ny aktiekapital i det nye selskab, S.C. Sørensen A/S, der blev etableret i januar 1993. Det betød, at bankerne til sammen ejede 57 procent af aktierne i selskabet. Bankernes reelle tilgodehavende var dog langt større end 140 mio. – Unibank alene havde 300-500 mio. kr. til gode, mens Den Danske Bank havde 175 mio. kr. i klemme. Amagerbanken, Varde Bank, Sydbank, Jyske Bank, Vestjysk Bank og Banque Paribas fra Frankrig havde til sammen 136 mio. kr. til gode.

Fra årsskiftet 1993 blev virksomheden markedsført som S.C. Sørensen A/S. I sit første regnskab havde det rekonstruerede selskab et underskud på 22,4 mio. kr.

Det endelige punktum i sagen blev først sat i 2002, hvor det sidste møde i skifteretten i Randers blev afholdt. Resultatet blev, at kreditorerne fik hele 89 pct. af deres tilgodehavender udbetalt.

Efter 2 år og en omfattende turn-around med nyt ejerskab, ny bestyrelse og direktion blev virksomheden i 1995 overtaget af Lemvigh-Müller A/S. Først i 2002 integreres virksomheden fuldt og helt i Lemvigh-Muller A/S. VVS-afdelingen blev allerede i 1989 solgt fra til af Brødrene Dahl a/s, og der hvor S.C. Sørensens gamle centrallager lå i Randers, har Brødrene Dahl a/s i dag sit centrallager.

Eksterne henvisninger 
 Billeder af det tidligere hovedsæde, SCS Huset

Litteratur 
 SCS Holding: Milliardkrak ender godt Berlingske Tidende, 9. december 2002
 Konkursbegæring mod SCS Finans Politiken, 10. marts 1993

Handelsvirksomheder i Danmark
Danske virksomheder etableret i 1893
Virksomheder i Randers
Pigen der legede med ilden

Pigen der legede med ilden er en spændings roman, og den anden bog i Stieg Larssons trilogi Millennium. Bogen fortsætter hvor første bind i trilogien, "Mænd der hader kvinder", slipper. Man følger primært den kvindelige hacker Lisbeth Salander. Man får en indsigt i Salanders liv og får fortalt hvordan hun gør op med sin fortid. Bogen er endnu et krimi-drama.

Romaner fra Sverige
Litteratur i 2006
Krimier
Millennium-serien
Eugène Sue

Joseph Marie Eugène Sue (20. januar 1804 – 3. august 1857) var en fransk forfatter.

Han var oprindeligt uddannet som kirurg.

Han var en meget produktiv forfatter – blandt andet skrev han 43 romaner – der fandt stor succes i sin tid. Efter Revolutionen i 1848 blev han medlem af den franske nationalforsamling som republikaner og socialist, men måtte gå i eksil efter Louis-Napoleon Bonapartes statskup i 1851. Hans proletarroman Les Mystères du peuple blev censureret og kom på Index librorum prohibitorum. Han døde i eksil i Savoyen.

Der findes en "Rue Eugène Sue" i 18. arrondissement i Paris.

Udvalgt bibliografi 
 Les Mystères de Paris (1842-43)
 Le Juif errant (1844-45)
 Les Mystères du peuple (1849-56)

Eksterne henvisninger 

 Eugène Sue på Wikisource (på fransk) 

Romanforfattere fra Frankrig
Romantikken
Franskmænd i 1800-tallet
Flygtninge
Floorball-Fællesskabet København

Floorball-Fællesskabet København er en floorballklub i København, der blev dannet i 2003 efter en fusion mellem Brønshøj Floorball og Firkantens Floorballklub, og er lokalt forankret i områderne Nørrebro, Nordvest og Brønshøj. 

Det er en klub, der ofte profilerer sig selv med det sociale er i højsædet uden at det går ud over de sportslige ambitioner. Klubben har flere dame- og herrehold, samt ungdom.

Eksterne henvisninger 
Allan Guldberg, en af stifterne fra Firkantens Floorballklub fortæller lidt historie. 

Floorballklubber fra Danmark
Adam Goldberg

Adam Charles Goldberg (født 25. oktober 1970) er en amerikansk skuespiller, instruktør og producer.

Udvalgt filmografi 
 Mr. Saturday Night (1992) som Eugene Gimbel
 Venner (1996) som Eddie Menuek

Eksterne henvisninger 
 

Personer fra Californien
Filmskuespillere fra USA
Tv-skuespillere fra USA
Filminstruktører fra USA
Filmproducere fra USA
Galle (by)

Galle (, ) er en by i det sydlige Sri Lanka, med et indbyggertal (pr. 2001) på cirka 100.000. Byen er hovedstad i distriktet af samme navn, og ligger 119 kilometer syd for landets hovedstad Colombo.

I forbindelse med Jordskælvet i Det Indiske Ocean 2004 ramte en stor tsunamibølge Galle. Byen blev udsat for massive ødelæggelser, og tusinder af mennesker omkom.

Byer i Sri Lanka
Bezirk Zell am See

Bezirk Zell am See er et distrikt i den østrigske delstat Salzburg. Distriktet kaldes af historiske årsager også Pinzgau. Mod øst grænser distriktet til Bezirk St. Johann im Pongau, mod vest til delstaten Tyrol, mod nord til Tyskland og mod syd til Sydtyrol i Italien, Østtyrol og Kärnten.

Historie 
Navnet Pinzgau kendes fra dokumenter fra 923, hvor grevskaberne Ober-, Mittel og Unterpinzgau nævnes. Pinzgau var først en del af Bayern, men i perioden 1328 til 1803 stod Pinzgau under Ærkebispedømmet Salzburgs herskab. Efter at Pinzgau herefter i en kort overgang igen stod under bayerisk forvaltning, blev Pinzgau sammen med Salzburg lagt ind under delstaten Oberösterreich. Fra 1848 blev Salzburg eget kronland og fik egen delstatsforfatning, som også gav en ny organisering af delstatsforvaltningen og indførte kommuner. Distriktsledelsen befandt sig fra 1850 til 1854 i Saalfelden, men flyttede herefter til Zell am See, hvor det endnu befinder sig.

Forvaltningsinddeling 
Distriktet Zell am See er inddelt i 28 kommuner, hvoraf tre har stadsret og fire er købstæder. Nedenfor er angivet kommunerne med indbyggertal pr. 31. marts 2008.

Kildehenvisninger

Eksterne henvisninger 

Zell am See
Lindknud

Lindknud er en landsby med  beliggende i Lindknud Sogn, 9 km nord for Brørup i Vejen Kommune.

I landsbyen ligger Lindknud Kirke.

Befolkning

Kilder 

Byer i Vejen Kommune
Ratnapura

Ratnapura (, ) er en by i det syd-centrale Sri Lanka, med et indbyggertal (pr. 2001) på cirka 46.000. Byen er hovedstad i distriktet af samme navn. Byens er blandt andet kendt for minedrift af såvel rubiner som safirer.

Eksterne henvisninger 

Byer i Sri Lanka
Moratuwa

Moratuwa er en by i det vestlige Sri Lanka, med et indbyggertal (pr. 2001) på cirka 177.000. Byen ligger kun 18 kilometer syd for landets hovedstad Colombo.

Byer i Sri Lanka
Hovborg

Hovborg er en landsby i Sydjylland med  beliggende i Lindknud Sogn. Landsbyen ligger i Vejen Kommune og tilhører Region Syddanmark. I Hovborg finder man Hovborg Kro, Holmeå Camping, ferieby med sommerhuse og hytter, en fiskesø, en lille fiskebutik, kunstforening samt diverse gallerier. I Hovborg og omegn er der mulighed for traveture på de mange stisystemer. I landsbyen er der derudover en børnehave og et kultur- & idrætscenter. Efter lukningen af byens Dagli'brugs i foråret 2023 er man i fuld gang med at etablere en MinKøbmand.

Byen ligger på Sekundærrute 425 ca 10 nord for Holsted.

Holme Å løber gennem byen, ligesom Kyst til Kyst Stien, der et langt stykke følger den.

Nær Hovborg findes Københavnerplantagerne, Hovborg plantage, Klelund Plantage samt Baldersbæk plantage.

I landsbyen finder man Hovborg Kirke.

Danmarks Bedste Landsbyhus 
I 2009 kom Hovborg i mediernes opmærksomhed, da landsbyen planlagde at opføre en ny skole (Danmarks Bedste Landsbyskole) til over 40mill DKK i 2012. bl.a. Innovation Lab og Ole Kirks Fond har allerede været engageret i projektet.

Befolkning

Galleri

Eksterne henvisninger 
 Hovborgs hjemmeside

Kilder 

Byer i Vejen Kommune
Glejbjerg

Glejbjerg er en by i Sydvestjylland med , beliggende 17 km nordøst for Bramming, 32 km nordøst for Esbjerg, 26 km syd for Grindsted og 26 km nordvest for Vejen. Byen hører til Vejen Kommune og ligger i Region Syddanmark. I 1970-2006 hørte Glejbjerg til Holsted Kommune.

Sogn og kirke 
Glejbjerg hører til Åstrup Sogn. Åstrup Kirke er en romansk kirke fra 1100-tallet med et sengotisk tårn. Den ligger i landsbyen Åstrup, som Glejbjerg næsten er vokset sammen med – der er kun 200 meter mellem den nordligste ende af Glejbjerg og Åstrup Kirkegård.

Faciliteter 
 Glejbjerg Børne- og Skolecenter har 166 elever i skolen, fordelt på 0.-6. klassetrin, 57 børn i SFO'en og op til 60 børn i børnehaven.
 Over for skolecentret ligger byens idrætshal Glejbjerg Fritidscenter.
 Hotel Glejbjerg har festsal til 140 spisende gæster, restaurant til 50 gæster og krostue til 20 gæster.
 Åstruplund Ældrecenter er opført i 1971. Det har 16 boligforeningslejligheder og 2 aflastningsstuer.
 Glejbjerg har en Dagli'Brugs.
 Sydtrafiks linje 144 giver byen busforbindelse med Esbjerg, Agerbæk, Grindsted og Billund.

Historie 
Ved Glejbjerg står stenfiguren Glejbjerghovedet, der er en gudefigur fra keltisk jernalder med tre ansigter, fundet af nogle legende børn ved en grusgrav i 1880.

På det høje målebordsblad fra 1800-tallet er Glejbjerg et næsten øde område. I 1904 beskrives Glejbjerg således:"Glejbjærg, med Forsamlingshus og Andelsmejeri." Det lave målebordsblad fra 1900-tallet viser desuden en telefoncentral.

Stationsbyen 
Glejbjerg fik i 1916 jernbanestation på Diagonalbanen, som i 1920 blev fuldt udbygget mellem Randers og Esbjerg.

Diagonalbanen indstillede persontrafikken i 1971, men fortsatte som godsbane mellem Bramming og Grindsted indtil 2012. Godsbanens formål blev at betjene Grindstedværket, så der var ikke ekspedition i Glejbjerg. "Veterantog Vest" under Dansk Jernbane-Klub anlagde træperroner og kørte veterantog på godsbanen indtil sporet blev lukket. Skinnerne ligger der endnu, men sporet er stedvis tilgroet – strækningen gennem Glejbjerg var den første der blev helt tilgroet, fordi den er omgivet af Aastrup Plantage. Stationsbygningen er bevaret på Stationsvej 4.

Genforeningssten 
I anlægget over for Nyvang 8 står en gruppe sten, der blev rejst i 1921 til minde om Genforeningen i 1920.

Erhverv 
Arla har maskinlager i byens gamle mejeri.

Noter

Eksterne kilder/henvisninger 

 Glejbjerg
 Glejbjerg – gammel byportal, vedligeholdt frem til 2010.
 SDFE kortviser: Høje målebordsblade 1842-1899 og lave målebordsblade 1901-1971

Byer i Vejen Kommune
Byer og bydele med genforeningssten
Badulla

Badulla (, ) er en by i det centrale Sri Lanka, med et indbyggertal (pr. 2005) på cirka 42.000. Badulla er omkring 60 km fra Kandy. Byen er hovedstad i Uva-provinsen og er hovedsageligt beskæftiget med dyrkelse af te.

Byer i Sri Lanka
Scheuring

Scheuring er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Prittriching.

Geografi 
Scheuring ligger i Region München, lidt øst for floden Lech.

Eksterne henvisninger 

 FC Scheuring Sportverein
Matale

Matale er en by i det centrale Sri Lanka, med et indbyggertal (pr. 2001) på cirka 36.000. Byen er hovedstad i et distrikt af samme navn, og ligger 26 kilometer nord for storbyen Kandy.

Eksterne henvisninger 

Byer i Sri Lanka